Kiepie en Kandas

Kiepie en Kandas is 'n Afrikaanse rolprent wat in 1980 uitgereik is. Die regisseur was Jan Scholtz. Ryno Hattingh vertolk die rol van Kandas en Debbie Labuschagne die van Kiepie.

Genre 
Die rolprent is 'n romantiese komedie. Dit het geen ouderdomsperk nie en is goeie gesinsvermaak.

Hoofrolspelers 
 Ryno Hattingh as Kandas
 Debbie Labuschagne as Kiepie
 Willie van Rensburg
 Alex Heyns as Kandas se oupa
 Schalk Jacobsz
 Pierre Knoessen as lui mede-student
 Friedrich Stark
 Mieder Olivier
 Zack du Plessis as die kwaai dosent op Tuks

Storielyn 
Kandas (Ryno Hattingh) is 'n derdejaar-student met Latyn en Engels as hoofvakke.  Kiepie (Debbie Labuschagne) is ook student en gimnas van formaat.  Kiepie en Kandas is sedert hul kinderjare verlief op mekaar maar verloor kontak totdat Kandas haar per ongeluk met sy verslonste studentekombi omry.

Die herontmoeting sorg vir baie kapperjolle, maar op die ou end ook vir baie hartseer, want Kiepie is verloof aan die stylvolle maar uitgeslape advokaat, Louis Swart. Toe sy besef dat Kandas weer sy plek in haar hart verower het is haar toekoms grys.

Sien ook 
 Lys van Afrikaanse rolprente

Eksterne skakels 
 

Afrikaanse rolprente
Komedierolprente
Suid-Afrikaanse rolprente